b"\n_START_ARTICLE_\nCharles \xc3\x89douard Guillaume\n_START_SECTION_\nBiografia\n_START_PARAGRAPH_\nNascut el 15 de febrer de 1861 a la ciutat su\xc3\xafssa de Fleurier, va estudiar f\xc3\xadsica a l'Institut Polit\xc3\xa8cnic de Neuchatel i a la Universitat de Zuric. Va entrar al servei de l'Oficina Internacional de Pesos i Mesures de S\xc3\xa8vres l'any 1883 i en va ser nomenat director adjunt l'any 1902, per esdevenir-ne director el 1915. _NEWLINE_Guillaume es mor\xc3\xad el 13 de juny de 1938 a la poblaci\xc3\xb3 francesa de S\xc3\xa8vres.\n_START_SECTION_\nRecerca cient\xc3\xadfica\n_START_PARAGRAPH_\nGuillaume va iniciar els seus treballs al costat de Kristian Birkeland, descobridor de l'aurora boreal. Va treballar a l'Observatori de Par\xc3\xads, secci\xc3\xb3 de Meudon, duent a terme diversos experiments relatius a mesuraments termost\xc3\xa0tics, i fou el primer a determinar la temperatura correcta de l'espai. _NEWLINE_Fou guardonat l'any 1920 amb el Premi Nobel de F\xc3\xadsica pel seu descobriment d'un aliatge d'acer i n\xc3\xadquel, conegut amb el nom d'invar. Aquest aliatge t\xc3\xa9 un coeficient de dilataci\xc3\xb3 t\xc3\xa8rmic molt petit, cosa que permet el seu \xc3\xbas en la construcci\xc3\xb3 de rellotges i de patrons per a mesures geod\xc3\xa8siques."